**LIETUVOS AUTOMOBILIŲ SPORTO FEDERACIJA**

**Į s t a t a i**

1. **Bendrosios nuostatos**
	1. Lietuvos automobilių sporto federacija (toliau – Asociacija) yra savanoriška, savarankiška asociacija, narystės pagrindu vienijanti Lietuvos Respublikoje ir kitose šalyse įregistruotus juridinius asmenis, kultivuojančius, propaguojančius ar remiančius automobilių sportą. Asociacija yra Tarptautinės automobilių federacijos (FIA) narė.
	2. Asociacija yra ribotos civilinės atsakomybės viešasis juridinis asmuo, turintis sąskaitą Lietuvos Respublikoje įregistruotame banke, antspaudą su savo pavadinimu ir simbolika.
	3. Asociacija veikia laikydamasi Lietuvos Respublikos Konstitucijos, Lietuvos Respublikos Civilinio kodekso, Lietuvos Respublikos Asociacijų įstatymo, Lietuvos Respublikos Vyriausybės nutarimų, kitų Lietuvos Respublikos teisės norminių aktų, bei šių Įstatų.
	4. Asociacija už savo prievoles atsako visu jai priklausančiu turtu. Asociacija neatsako už savo Narių prievoles, o Nariai neatsako už Asociacijos prievoles.
	5. Asociacija savo veiklą grindžia viešumo, savivaldos, kolektyvinio nutarimų priėmimo ir vadovaujančių organų rinkimo, būtino periodiško atsiskaitymo Nariams, kolegialumo ir asmeninės atsakomybės už pareigų ir pavedimų atlikimą principais.
	6. Asociacija veikia per savo organus. Santykius su kitais juridiniais ir fiziniais asmenimis grindžia sutartimis ir susitarimais.
	7. Asociacijos buveinės adresas nustatomas ir keičiamas Tarybos nutarimu įregistruojant jį VĮ „Registrų centras“.
	8. Asociacijos veiklos trukmė – neterminuota.
	9. Asociacijos einamaisiais ir finansiniais metais laikomi kalendoriniai metai nuo sausio 1 d. iki gruodžio 31 d.
2. **Tikslai, veiklos sritys ir rūšys**
	1. Tikslai:
		1. vienyti savo Narius, siekiant plėtoti ir populiarinti automobilių sportą Lietuvos Respublikoje;
		2. organizuoti Lietuvos Respublikos automobilių sporto čempionatus bei kitas automobilių sporto varžybas;
		3. skatinti Lietuvos sportininkų dalyvavimą tarptautinėse varžybose;
		4. teikti Lietuvos automobilių sporto sportininkams kvalifikacinius atskyrius ir apdovanojimus;
		5. rengti ir įgyvendinti ilgalaikę automobilių sporto plėtojimo programą;
		6. skatinti bei prisidėti prie eismo saugumo iniciatyvų Lietuvos Respublikoje;
		7. skatinti aplinkai draugiško sporto bei transporto iniciatyvas;
		8. skatinti dopingo vartojimo sporte prevenciją ir kovą su juo;
		9. bendradarbiauti su Lietuvos Respublikos institucijomis ~~Seimo Jaunimo ir sporto reikalų komisija, Lietuvos Respublikos Švietimo, mokslo ir sporto ministerija,~~ ~~Lietuvos Tautiniu olimpiniu komitetu~~, ~~kitomis valstybinėmis~~ ir visuomeninėmis organizacijomis, ~~vystančiomis, koordinuojančiomis ir remiančiomis sportą~~;
		10. bendradarbiauti su kitų šalių nacionalinėmis automobilių sporto asociacijomis, federacijomis ir nacionaliniais automobilių klubais;
		11. atstovauti Lietuvos Respublikos automobilių sporto interesus Tarptautinėje automobilių federacijoje;
		12. rinkti ir archyvuoti duomenis apie Lietuvos automobilių sporto istoriją, remti bei globoti automobilių sporto veteranų veiklą.
	2. Asociacija, siekdama numatytų tikslų ir įgyvendindama savo uždavinius:
		1. ruošia, priima ir skelbia dokumentus ir nutarimus, susijusius su automobilių sportu ir Asociacijos veikla;
		2. gina savo Narių teises ir teisėtus interesus Lietuvos Respublikoje ir užsienyje;
		3. gali tapti kitų organizacijų nare;
		4. vykdo veiklą, neprieštaraujančią Lietuvos Respublikos įstatymams.
	3. Asociacija turi teisę gauti paramą bei teikti ar panaudoti ją visais Įstatuose nurodytais veiklos tikslais ir visais kitais Lietuvos Respublikos Labdaros ir paramos įstatyme bei kituose norminiuose dokumentuose numatytais visuomenei naudingais tikslais.
	4. Šiuose Įstatuose numatytų tikslų ir uždavinių įgyvendinimui, Asociacija gali vykdyti bet kokią veiklą, kuri nedraudžiama Lietuvos Respublikos teisės aktų. Veiklą, kuri yra licencijuojama arba vykdoma Lietuvos Respublikos įstatymų nustatyta tvarka, Asociacija gali vykdyti tik gavusi atitinkamus leidimus ir licencijas.
	5. Asociacija vykdo šias veiklos rūšis:

**švietimo srityje**

sportinį ir rekreacinį švietimą 85.51;

kitą, niekur kitur nepriskirtą, švietimą 85.59;

**informacijos ir ryšių srityje**

knygų leidybą 58.11;

žurnalų ir periodinių leidinių leidybą 58.14;

kitą leidybą 58.19;

kino filmų, vaizdo filmų ir televizijos programų rengėjų veiklą 59.1;

kino filmų, vaizdo filmų ir televizijos programų gamybą 59.11;

kino filmų, vaizdo filmų ir televizijos programų platinimą 59.13;

**administravimo ir aptarnavimo srityje**

sporto įrangos nuomą 77.21;

**profesinėje ir techninėje srityje**

techninį tikrinimą ir analizę 71.20;

reklamos agentūrų veiklą 73.11;

**sporto ir pramogų organizavimo srityje**

sporto įrenginių eksploatavimas 93.11.,

kita sportinė veikla 93.19.

1. **Nariai**
	1. Nariai – Lietuvos kartingo federacija ir kiti Lietuvos Respublikoje arba kitose šalyse registruoti juridiniai asmenys.
	2. Narystės tipai: tikroji ir asocijuota.
	3. Minimalus Narių skaičius – 3 (trys) Nariai.
	4. Narius į Asociaciją priima Taryba.
2. **Tikrieji nariai**
	1. Juridinis asmuo, pareiškęs norą tapti Tikruoju nariu, privalo:
		1. neturėti įsiskolinimų Asociacijai;
		2. įsipareigoti laikytis Įstatų ir siekti Įstatų 2.1. p. numatytų tikslų bei užpildyti prašymą tapti Tikruoju nariu per e-LASF sistemą;
		3. pateikti dviejų esamų Tikrųjų narių raštiškas rekomendacijas;
		4. pateikti išrašą iš Lietuvos Respublikos juridinių asmenų registro apie juridinio asmens duomenis;
		5. pateikti juridinio asmens įstatų kopiją;
		6. pateikti juridinio asmens veiklos aprašymą, nurodant kokiomis formomis dalyvaus automobilių sporto veiklose.
	2. Gavusi kandidato į Tikruosius narius prašymą, Taryba artimiausiame posėdyje, bet ne vėliau kaip per 10 kalendorinių dienų, priima nutarimą dėl narystės Asociacijoje. Tarybai patvirtinus narystę, asmuo ne vėliau kaip per 10 kalendorinių dienų privalo sumokėti stojamąjį ir Tikrojo nario mokestį. Tikrojo nario teisės ir pareigos įgyjamos kitą darbo dieną po mokesčio sumokėjimo.
	3. Prašymai dėl tikrosios narystės nesvarstomi:
		1. Asociacijos valdymo organų kadencijos pabaigos metais nuo sausio 1 d. iki Eilinio suvažiavimo galutinių nutarimų priėmimo dienos;
		2. nuo Tarybos posėdžio (šio posėdžio metu narystės klausimai taip pat nesvarstomi), kuriame yra priimamas nutarimas šaukti Neeilinį suvažiavimą iki šio Suvažiavimo galutinių nutarimų priėmimo dienos.
	4. Tikroji narystė Asociacijoje nutraukiama Tarybos motyvuotu nutarimu:
		1. kai Tikrasis narys pateikia pasirašytą prašymą išstoti iš Asociacijos;
		2. kai išaiškėja, kad stodamas į Asociaciją asmuo pateikė melagingą informaciją;
		3. kai Tikrasis narys, veikdamas per savo valdymo organų narius, nesilaiko šių Įstatų ar Etikos kodekso;
		4. kai Tikrasis narys iki einamųjų metų pabaigos nepadengia įsiskolinimų Asociacijai;
		5. kai Tikrasis narys, veikdamas per savo valdymo organų narius, daro žalą Asociacijos ir automobilių sporto reputacijai.
	5. Tikroji narystė Asociacijoje yra neterminuota.
	6. Tikrasis narys iki kiekvienų metų vasario 15 d. (imtinai) privalo patvirtinti savo duomenis e-LASF sistemoje ir sumokėti Tikrojo nario mokestį.
	7. Nesumokėjus Tikrojo nario mokesčio iki einamųjų metų vasario 15 d. (imtinai), narystė automatiškai nutrūksta nuo vasario 16 d. ir Tikrasis narys laikomas pašalintu iš Asociacijos dėl finansinių įsipareigojimų nevykdymo.
	8. Tikrajam nariui iki einamųjų metų vasario 15 d. (imtinai) pateikus prašymą dėl perėjimo į Asocijuotus narius, pastarasis Asocijuotu nariu tampa be atskiro Tarybos nutarimo po Asocijuoto nario mokesčio sumokėjimo. Mokestis privalo būti sumokėtas ne vėliau nei per 10 kalendorinių dienų nuo prašymo pateikimo datos.
	9. Išstojusio ar pašalinto Tikrojo nario mokesčiai, dovanos, kitos atiduotos lėšos ar turtas negrąžinami. Likviduojant Asociaciją šiam Nariui Asociacijos turto dalis negali būti skiriama.
	10. Pagal šių Įstatų 4.4.2. - 4.4.5. p. pašalintas Tikrasis narys nebetenka teisės tapti Nariu iki termino nurodyto Tarybos nutarime.
	11. Tikrųjų narių teisės:
		1. gauti Tikrojo nario pažymėjimą;
		2. naudotis Asociacijos teikiamomis paslaugomis;
		3. dalyvauti Asociacijos veikloje, teikti pasiūlymus ir pageidavimus;
		4. dalyvauti ir balsuoti Suvažiavime, skiriant vieną delegatą;
		5. teikti reikalavimą dėl Neeilinio suvažiavimo sušaukimo (Įstatų 7.5.1. p.);
		6. gauti informaciją apie Asociacijos veiklą (išskyrus informaciją, kuria dalinimasis apribotas Etikos kodeksu ar Drausmės organų sprendimu);
		7. siūlyti kandidatus į Asociacijos valdymo, drausmės bei vykdymo organus;
		8. teikti prašymus ar apeliacijas Asociacijos drausmės organams;
		9. bet kada išstoti iš Asociacijos.
	12. Tikrųjų narių pareigos:
		1. laikytis šių Įstatų bei Etikos kodekso;
		2. aktyviai dalyvauti Asociacijos veikloje bei plėtoti ir populiarinti automobilių sportą;
		3. siekti šių Įstatų 2.1. p. numatytų tikslų;
		4. dalyvauti ir balsuoti Suvažiavime;
		5. vykdyti Suvažiavimo, Tarybos ir kitų Asociacijos organų nutarimus, jeigu jie neprieštarauja šiems Įstatams bei kitiems Asociacijos norminiams aktams;
		6. ne vėliau kaip per 10 kalendorinių dienų informuoti Asociaciją apie Nario esminių duomenų pasikeitimus;
		7. mokėti Tikrojo nario mokesčius ir kitus tikslinius įnašus Asociacijos veiklai remti.
3. **Asocijuoti nariai**
	1. Juridinis asmuo, pareiškęs norą tapti Asocijuotu nariu, privalo:
		1. neturėti įsiskolinimų Asociacijai;
		2. įsipareigoti laikytis Įstatų ir siekti Įstatų 2.1. p. numatytų tikslų bei užpildyti prašymą (anketą) tapti Asocijuotu nariu per e-LASF sistemą.
	2. Gavusi kandidato į Asocijuotus narius prašymą, Taryba artimiausiame posėdyje, bet ne vėliau kaip per 10 kalendorinių dienų, priima nutarimą dėl narystės Asociacijoje. Tarybai patvirtinus narystę, asmuo ne vėliau kaip per 10 kalendorinių dienų privalo sumokėti Asocijuoto nario mokestį. Asocijuoto nario teisės ir pareigos įgyjamos kitą darbo dieną po mokesčio sumokėjimo.
	3. Asocijuotu nariu tampama ir šių Įstatų 4.8. p. numatytomis sąlygomis.
	4. Asocijuotas narys turi teisę tapti Tikruoju nariu, išpildydamas 4.1. p. reikalavimus ir sumokėdamas stojimo bei Tikrojo nario mokesčius, iš jų išskaitant einamaisiais metais sumokėtą Asocijuoto nario mokestį.
	5. Asocijuota narystė nutraukiama Tarybos motyvuotu nutarimu:
		1. kai Asocijuotas narys pateikia pasirašytą prašymą išstoti iš Asociacijos;
		2. kai išaiškėja, kad stodamas į Asociaciją asmuo pateikė melagingą informaciją;
		3. kai Asocijuotas narys, veikdamas per savo valdymo organų narius, nesilaiko šių Įstatų ar Etikos kodekso;
		4. kai Asocijuotas narys iki einamųjų metų pabaigos nepadengia įsiskolinimų Asociacijai;
		5. kai Asocijuotas narys, veikdamas per savo valdymo organų narius, daro žalą Asociacijos ir automobilių sporto reputacijai.
	6. Asocijuota narystė yra terminuota ir baigiasi einamųjų metų gruodžio 31 d.
	7. Išstojusio ar pašalinto Asocijuoto nario mokesčiai, dovanos, kitos atiduotos lėšos ar turtas negrąžinami. Likviduojant Asociaciją šiam Nariui Asociacijos turto dalis negali būti skiriama.
	8. Pagal šių Įstatų 5.5.2. - 5.5.5. p. pašalintas Asocijuotas narys nebetenka teisės tapti Nariu iki termino nurodyto Tarybos nutarime.
	9. Asocijuotų narių teisės:
		1. gauti Asocijuoto nario pažymėjimą;
		2. naudotis Asociacijos teikiamomis paslaugomis;
		3. dalyvauti Asociacijos veikloje, teikti pasiūlymus ir pageidavimus;
		4. svečio teisėmis dalyvauti Suvažiavime, jei Taryba priima nutarimą į Suvažiavimą kviesti svečius;
		5. gauti informaciją apie Asociacijos veiklą (išskyrus informaciją, kuria dalinimasis apribotas Etikos kodeksu ar Drausmės organų sprendimu);
		6. teikti prašymus ar apeliacijas Asociacijos drausmės organams;
		7. bet kada išstoti iš Asociacijos.
	10. Asocijuotų narių pareigos:
		1. laikytis šių Įstatų bei Etikos kodekso;
		2. aktyviai dalyvauti Asociacijos veikloje bei plėtoti ir populiarinti automobilių sportą;
		3. siekti šių Įstatų 2.1. p. numatytų tikslų;
		4. vykdyti Suvažiavimo, Tarybos ir kitų Asociacijos organų nutarimus, jeigu jie neprieštarauja šiems Įstatams bei kitiems Asociacijos norminiams aktams;
		5. ne vėliau kaip per 10 kalendorinių dienų informuoti Asociaciją apie Nario esminių duomenų pasikeitimus;
		6. mokėti Asocijuoto nario mokesčius ir kitus tikslinius įnašus Asociacijos veiklai remti.
4. **Asociacijos organai**
	1. Suvažiavimas – yra aukščiausias Asociacijos organas, turintis visas visuotinio narių susirinkimo teises.
	2. Asociacijos valdymo organai:
		1. Taryba - kolegialaus valdymo organas;
		2. Prezidentas – vienasmenis valdymo organas (Administracijos vadovas);
	3. Asociacijos drausmės organai:
		1. Etikos komisija;
		2. Apeliacinis teismas.
	4. Asociacijos vykdymo organai:
		1. Administracija;
		2. Komitetai (e-sporto, kroso, ralio, šonaslydžio (drift), traukos lenktynių (drag), žiedinių lenktynių, 4×4, kitų disciplinų, veteranų);
		3. Komisijos (teisėjų, ralio kroso, autokroso, pravažumo, ralio reido ir kt.).
	5. Gali būti įsteigti kiti vienasmeniai ar kolegialūs ~~vykdymo ar drausmės~~ organai.
5. **Suvažiavimas**
	1. Suvažiavime balso teisę turi tik Tikrieji nariai.
	2. Taryba turi teisę į Suvažiavimą pakviesti svečius.
	3. **Suvažiavimo kompetencija**:
		1. keičia Įstatus. Įstatų projektas privalo būti įtrauktas į preliminarią Suvažiavimo darbotvarkę;
		2. priima nutarimus dėl Asociacijos pertvarkymo ar pabaigos (reorganizavimo ar likvidavimo);
		3. steigia ir naikina Valdymo bei Drausmės organus;
		4. renka ir atšaukia Prezidentą bei nustato Prezidento darbo užmokesčio dydį. Įgalioja Valdymo ar Drausmės organo narį pasirašyti Prezidento darbo sutartį;
		5. renka ir atšaukia Apeliacinio teismo pirmininką bei Arbitrus;
		6. renka ir atšaukia Etikos komisijos narius;
		7. keičia Etikos kodeksą. Etikos kodekso projektas privalo būti įtrauktas į preliminarią Suvažiavimo darbotvarkę;
		8. keičia Tarybos darbo nuostatus. Nuostatų projektas privalo būti įtrauktas į preliminarią Suvažiavimo darbotvarkę;
		9. keičia Drausmės organų darbo nuostatus. Nuostatų projektai privalo būti įtraukti į preliminarią Suvažiavimo darbotvarkę;
		10. tvirtina Strateginį planą;
		11. tvirtina metinių finansinių ataskaitų rinkinį ir metinę veiklos ataskaitą;
		12. tvirtina pajamų ir išlaidų sąmatas;
		13. tvirtina narystės mokesčių bei kitų tikslinių įnašų dydžius;
		14. išklauso Valdymo ir Drausmės organų veiklos ataskaitas;
		15. suteikia „Garbės ženklo“ apdovanojimus už nuopelnus automobilių sportui;
		16. gali priimti nutarimą dėl finansinių ataskaitų rinkinio audito atlikimo ir nepriklausomo auditoriaus paskyrimo;
		17. gali priimti bet kokius kitus nutarimus ~~dėl Nario pašalinimo iš Asociacijos~~, kai šią teisę oficialiu nutarimu Suvažiavimui perduoda Taryba arba Drausmės organas.
	4. **Eilinio suvažiavimo sušaukimas:**
		1. Eilinis suvažiavimas privalo įvykti kiekvienais kalendoriniais metais ne anksčiau nei kovo 20 d. ir ne vėliau nei kovo 31 d.;
		2. Eilinį suvažiavimą šaukia Taryba. Suvažiavimui pirmininkauja Prezidentas. Prezidentui nesant, Suvažiavimui pirmininkauja Viceprezidentas;
		3. elektroniniais laiškais Tikrieji nariai informuojami apie Suvažiavimo datą, laiką ir vietą bei preliminarią darbotvarkę (įtraukiant keičiamų dokumentų projektus, nurodytus 7.3.1, 7.3.7 – 7.3.9. p.) ne vėliau nei iki vasario 1 d. Ši informacija taip pat paskelbiama viešai iki termino, nurodyto šiame punkte;
		4. Tikrieji nariai kandidatūras į Valdymo ir Drausmės organus bei pasiūlymus dėl preliminarios darbotvarkės (įskaitant dokumentų projektus) gali pateikti ne vėliau nei iki kovo 1 d. Šis terminas gali būti pratęstas Tarybos nutarimu;
		5. Tikrųjų narių pateiktos kandidatūros ir pasiūlymai yra tvirtinami Tarybos posėdyje. Taryba į galutinę darbotvarkę gali neįtraukti tik tų pasiūlymų, kurie neatitinka Suvažiavimo kompetencijai priskirtų klausimų. Tačiau šie pasiūlymai privalo būti pristatyti Suvažiavimo metu ir dėl jų įtraukimo į darbotvarkę nutarimą priima Suvažiavimas;
		6. Suvažiavimo galutinė darbotvarkė (įskaitant keičiamų dokumentų projektus ir kandidatūras į Valdymo ar Drausmės organus) išsiunčiama Tikriesiems nariams elektroniniais laiškais bei paskelbiama Asociacijos internetiniame tinklapyje ne vėliau kaip iki kovo 15 d.
	5. **Neeilinio suvažiavimo sušaukimas:**
		1. Neeilinis suvažiavimas šaukiamas raštiškai to reikalaujant daugiau nei pusei Tikrųjų narių arba Tarybos iniciatyva. Inicijuodami Suvažiavimo sušaukimą, Nariai privalo pateikti darbotvarkės klausimus ir su jais susijusią medžiagą, bei projektus;
		2. Neeilinis suvažiavimas privalo įvykti ne vėliau kaip per 25 kalendorines dienas nuo reikalavimo jį sušaukti įteikimo, bet ne anksčiau kaip per 18 ~~20~~ kalendorinių dienų nuo Tarybos priimto nutarimo (kai Tarybos iniciatyva šaukiamas Suvažiavimas) ar Tikrųjų narių įteikto reikalavimo sušaukti Suvažiavimą;
		3. Neeiliniam suvažiavimui pirmininkauja Prezidentas. Prezidentui nesant arba jam pareiškus nepasitikėjimą, Suvažiavimui pirmininkauja Viceprezidentas. Tarybai atsistatydinus (įskaitant Prezidentą), Suvažiavimui pirmininkauja Generalinis sekretorius;
		4. elektroniniais laiškais Tikrieji nariai informuojami apie Suvažiavimo datą, laiką ir vietą bei darbotvarkę (įtraukiant keičiamų dokumentų projektus, nurodytus 7.3.1, 7.3.7 – 7.3.9. p.) ne vėliau nei per 2 darbo ~~kalendorines~~ dienas nuo gauto reikalavimo arba Tarybos sprendimo sušaukti Suvažiavimą. Ši informacija taip pat paskelbiama viešai terminais, nurodytais šiame punkte;
		5. rinkiminio Neeilinio suvažiavimo atveju Tikrieji nariai kandidatūras į Valdymo ir Drausmės organus gali pateikti ne vėliau nei likus 7 kalendorinėms dienoms iki Suvažiavimo datos. Šis terminas gali būti pratęstas Tarybos nutarimu;
		6. jokie papildomi klausimai į Neeilinio suvažiavimo darbotvarkę negali būti įtraukiami;
		7. neeilinio suvažiavimo galutinė darbotvarkė (įskaitant keičiamų dokumentų projektus ir kandidatūras į Valdymo ar Drausmės organus) išsiunčiama Tikriesiems nariams elektroniniais laiškais bei paskelbiama Asociacijos internetiniame tinklapyje ne vėliau kaip likus 3 kalendorinėms dienoms iki Suvažiavimo datos.
	6. **Suvažiavimo sušaukimas teismo nutarimu.** Suvažiavimas gali būti šaukiamas teismo nutarimu, jei jis nebuvo sušauktas Asociacijos įstatuose numatyta tvarka ir dėl to į teismą kreipėsi Tikrasis narys ar Valdymo organas.
	7. **Suvažiavimo nutarimų priėmimas:**
		1. Suvažiavimas teisėtas, jeigu jame dalyvauja daugiau nei pusė Tikrųjų narių;
		2. jei Suvažiavime nėra kvorumo, šaukiamas pakartotinis Suvažiavimas, kuris turi teisę priimti nutarimus neįvykusio Suvažiavimo darbotvarkės klausimais, nepriklausomai nuo dalyvaujančių Tikrųjų narių skaičiaus. Pakartotinis Suvažiavimas privalo įvykti ne anksčiau kaip per 18 ~~20~~ kalendorinių dienų ir ne vėliau kaip per 25 kalendorines dienas nuo neįvykusio Suvažiavimo. Informacija apie pakartotinį Suvažiavimą pateikiama vadovaujantis 7.5.4. p. ne vėliau nei per 2 darbo ~~kalendorines~~ dienas po neįvykusio Suvažiavimo;
		3. Suvažiavime nutarimai priimami balsuojant;
		4. kiekvienas Tikrasis narys turi po vieną balsą;
		5. Suvažiavime Tikrasis narys atstovaujamas vieno Delegato (Tikrojo nario darbuotojas, dalyvis arba valdymo organo narys);
		6. Delegatais gali būti asmenys ne jaunesni nei 18 metų, turintys Tikrojo nario išduotą įgaliojimą. Įgaliojimo reikalavimas netaikomas, kai Tikrąjį narį atstovauja vadovas;
		7. vienas Delegatas gali atstovauti ne daugiau nei du Tikruosius narius;
		8. Suvažiavime nutarimai priimami kai „už“ balsuoja daugiau kaip pusė Suvažiavime dalyvaujančių Tikrųjų narių;
		9. Suvažiavime nutarimai dėl klausimų nurodytų Įstatų 7.3.1 ir 7.3.2. punktuose priimami kai „už“ balsuoja ne mažiau kaip 2/3 Suvažiavime dalyvaujančių Tikrųjų narių;
		10. Prezidentas renkamas ir atšaukiamas slaptu balsavimu, jeigu Suvažiavimas nenutarė kitaip:
			1. tuo atveju, kai į Prezidento postą kandidatuoja ne daugiau nei du asmenys, Prezidentu išrenkamas balsų daugumą surinkęs kandidatas;
			2. tuo atveju, kai į Prezidento postą kandidatuoja daugiau nei du asmenys, balsavimas (Prezidento rinkimai) vykdomas dviem turais to paties Suvažiavimo metu;
			3. jei vienas kandidatas pirmojo turo metu surenka daugiau kaip pusės Suvažiavime dalyvaujančių Tikrųjų narių balsus, šis kandidatas patvirtinamas Prezidentu nerengiant antrojo balsavimo turo;
			4. antrame ture dalyvauja du daugiausiai balsų surinkę kandidatai. Prezidentu išrenkamas balsų daugumą surinkęs kandidatas. Balsams pasiskirsčius po lygiai, Prezidentu išrenkamas kandidatas surinkęs daugiau balsų pirmame ture.
		11. Drausmės organų nariai renkami atviru balsavimu. Drausmės organų nariais tampa, daugiausiai Tikrųjų narių balsų surinkę kandidatai.
	8. **Suvažiavimo pravedimas:**
		1. Suvažiavimas gali būti pravedamas gyvai arba nuotoliniu būdu (elektroninių ryšio priemonių pagalba) pagal Tarybos patvirtintą Suvažiavimų pravedimo tvarką;
		2. Suvažiavimai protokoluojami. Protokolą parengia ir pasirašo Suvažiavimo sekretorius bei pirmininkas.
6. **Taryba**
	1. Taryba - kolegialus valdymo organas, sudarytas iš ne mažiau nei 5 ir ne daugiau nei 7 Tarybos narių (įskaitant Tarybos pirmininką - Prezidentą).
	2. Tarybos nariu gali būti asmuo ne jaunesnis nei 18 metų.
	3. Tarybos nariai negali eiti jokių kitų pareigų Asociacijos Valdymo, Drausmės ir Vykdymo organuose (išskyrus Komisijas).
	4. Tarybos narių kadencijos laikotarpis atitinka Prezidento kadencijos laikotarpį.
	5. Maksimalus iš eilės einančių Tarybos nario kadencijų skaičius – 2. Pasibaigus dviem kadencijoms, kandidatuoti į Prezidento ar Tarybos nario pareigas galima ne anksčiau nei po 4 metų.
	6. Tarybos nariai (išskyrus Prezidentą) eina pareigas visuomeniniais pagrindais.
	7. Tarybos veikla reglamentuojama Suvažiavimo patvirtintuose Tarybos darbo nuostatuose.
	8. Taryba atskaitinga Suvažiavimui.
	9. **Tarybos narių rinkimai:**
		1. Taryba turi būti suformuota ne vėliau kaip per 30 kalendorinių dienų nuo Prezidento nutarimo suformuoti (įskaitant Tarybos papildymą nariais ar Tarybos narių pakeitimą) Tarybą;
		2. kandidatūras į Tarybos narius teikia Tikrieji nariai ne ilgiau kaip 10 kalendorinių dienų nuo Prezidento nutarimo suformuoti Tarybą;
		3. teikdamas kandidatūras Tikrasis narys privalo pateikti kandidato raštišką sutikimą eiti Tarybos nario pareigas;
		4. Tarybos narius iš Tikrųjų narių pasiūlytų kandidatūrų vienasmeniškai renkasi Prezidentas;
		5. Tarybos nariai įgyja įgaliojimus tik tuomet, kai yra įregistruojami VĮ „Registrų centras“ ir susirenka į pirmąjį Tarybos posėdį, po kurio pasibaigia buvusios Tarybos narių įgaliojimai.
	10. **Tarybos narių įgaliojimų grąžinimas:**
		1. Tarybos narių kadencija pasibaigia pasibaigus Prezidento kadencijai;
		2. Tarybos narys(-iai) turi teisę atsistatydinti bet kuriuo metu, nenurodydamas(-i) atsistatydinimo priežasties;
		3. Tarybos narys(-iai) gali būti atstatydintas(-i) iš pareigų Prezidento motyvuotu nutarimu;
		4. Tarybos narių įgaliojimai grąžinami, kai į pirmąjį posėdį susirenka naujai suformuota Taryba, įregistruota VĮ „Registrų centras“;
	11. **Tarybos kompetencijos:**
		1. sprendžia ir tvirtina Administracijos struktūrą;
		2. priima nutarimą dėl buveinės adreso pakeitimo;
		3. priima nutarimus dėl Atstovybių (filialų) steigimo, bei tvirtina jų veiklos nuostatus;
		4. priima nutarimus, kad Asociacija taptų kitų juridinių asmenų steigėja ar nare;
		5. priima nutarimus dėl Narių priėmimo ar pašalinimo (išskyrus Lietuvos kartingo federaciją);
		6. nustato teikiamų paslaugų kainas (išskyrus narystės mokesčių ir tikslinių įnašų dydžius);
		7. tvirtina renginių sąmatas;
		8. įgyvendindama LR Sporto įstatyme įtvirtintas prievoles, priima nutarimą dėl finansinių ataskaitų rinkinio audito atlikimo ir nepriklausomo auditoriaus paskyrimo, bei gautą audito išvadą pateikia Suvažiavimui;
		9. ~~įgalioja Prezidentą ar kitą asmenį atstovauti Asociaciją Lietuvos Respublikoje ar užsienyje~~;
		10. turi teisę skirti atstovą, sprendžiant ginčus Drausmės organuose;
		11. steigia, sujungia ar naikina Komitetus ir Komisijas;
		12. tvirtina Komitetų ir Komisijų sudėtis;
		13. Tarybos nariai turi teisę dalyvauti Komitetų ir Komisijų posėdžiuose;
		14. turi teisę pareikalauti iš Komiteto ar Komisijos paaiškinimo dėl priimtų nutarimų, bei teikti pasiūlymą persvarstyti priimtus nutarimus;
		15. turi teisę pakeisti Komitetų ar Komisijų priimtus nutarimus, kurie prieštarauja Asociacijos norminiams aktams, strateginiam planui ar daro žalą automobilių sportui;
		16. turi teisę, iš asmens susijusio su Lietuvos automobilių sportu - Asociacijos organo narys, Asociacijos galiojančios licencijos turėtojas, automobilių sporto atskyrio turėtojas, pareikalauti paaiškinimo dėl netinkamo elgesio, įskaitant galimybę kreiptis į Drausmės organą dėl aukščiau minėto asmens elgesio įvertinimo;
		17. turi teisę suspenduoti pareiškėjo, vairuotojo, teisėjo, organizatoriaus ar saugos lankų gamintojo licenciją, kai paaiškėja, kad licencijos turėtojas pažeidė Asociacijos norminių aktų reikalavimus, ~~kuriuose numatyta suspendavimo sankcija licencijos turėtojo atžvilgiu~~;
		18. turi teisę atsisakyti išduoti pareiškėjo, vairuotojo, teisėjo, organizatoriaus ar saugos lankų gamintojo licenciją asmenims, kuriems buvo taikyta ~~licencijos suspendavimo~~ drausminė sankcija ir kai kyla grėsmė, kad nusižengimai pasikartos;
		19. tvirtina šalies rinktinės sudarymo nuostatus, sudėtį ir jos pasirengimo programą;
		20. šaukia Suvažiavimus (išskyrus atvejus kai Taryba tampa neveiksni);
		21. Suvažiavimui teikia Strateginį planą;
		22. Suvažiavimui teikia metinių finansinių ataskaitų rinkinį ir metinę veiklos ataskaitą;
		23. Suvažiavimui teikia pajamų ir išlaidų sąmatas;
		24. Suvažiavimui teikia Tarybos veiklos metinę ataskaitą;
		25. Suvažiavimui teikia pasiūlymą, dėl narystės mokesčių ir tikslinių įnašų dydžių pataisų;
		26. priima nutarimus dėl paramos paskyrimo;
		27. tvirtina Asociacijos norminius aktus bei Asociacijos organų darbo nuostatus (išskyrus Įstatus, Etikos kodeksą, Tarybos bei Drausmės organų darbo nuostatus);
		28. aiškina Asociacijos norminius aktus bei Asociacijos organų darbo nuostatus;
		29. sprendžia į kitų Organų išskirtinę kompetenciją nepatenkančius klausimus.
	12. **Tarybos posėdžio sušaukimas:**
		1. Tarybos posėdžius šaukia ir jiems pirmininkauja Prezidentas. Prezidentui nesant, posėdžiui pirmininkauja Viceprezidentas;
		2. Prezidentui atsistatydinus, mirus, tapus neveiksniu ar jam pareiškus nepasitikėjimą, Tarybos posėdį šaukia ir jam pirmininkauja Viceprezidentas;
		3. kiekvienas Tarybos narys turi teisę pareikalauti, kad būtų sušauktas Tarybos posėdis. Inicijuodamas posėdį Tarybos narys privalo Prezidentui pateikti darbotvarkę ir su ja susijusią medžiagą;
		4. Prezidentui nešaukiant Tarybos posėdžio, posėdį privalo sušaukti Viceprezidentas.
	13. **Tarybos nutarimų priėmimas:**
		1. Tarybos nutarimai priimami posėdžiuose;
		2. Tarybos posėdis teisėtas, jeigu jame dalyvauja daugiau nei pusė Tarybos narių;
		3. kiekvienas Tarybos narys turi po vieną balsą;
		4. Tarybos nutarimai priimami paprasta balsų dauguma, balsuojant atvirai;
		5. jei balsai pasiskirsto po lygiai, lemiamas yra posėdžio pirmininko balsas.
	14. **Tarybos posėdžio pravedimas:**
		1. dalyvavimui Tarybos posėdžiuose kviečiami visų komitetų pirmininkai;
		2. posėdžio darbotvarkę Prezidento (arba Viceprezidento 8.12.2. p.) pavedimu sudaro Administracija ~~Sekretoriatas~~. Elektroninėmis ryšio priemonėmis Tarybos nariai ir Komitetų pirmininkai informuojami apie posėdžio datą, laiką ir vietą bei posėdžio darbotvarkę likus ne mažiau nei 3 kalendorinėms dienoms iki posėdžio. Šis terminas gali būti sutrumpintas, jei tam neprieštarauja nei vienas Tarybos narys;
		3. Tarybos posėdžiai gali būti pravedami gyvai ir/ar nuotoliniu būdu (elektroninių ryšio priemonių pagalba). Jei Tarybos narys negali atvykti į posėdį, apie tai privalo iš anksto pranešti pirmininkaujančiam, bei pateikti savo nuomonę ir balsuoti darbotvarkės klausimais elektroninėmis ryšio priemonėmis. Tokiu atveju, pripažįstama, kad Tarybos narys dalyvavo posėdyje ir balsavo. Posėdžio protokolą parengia ir jame pasirašo sekretorius bei pirmininkaujantis.
7. **Prezidentas**
	1. Prezidentas - vienasmenis valdymo organas, Administracijos vadovas.
	2. Prezidentu gali būti asmuo ne jaunesnis nei 18 metų.
	3. Prezidentas negali eiti jokių kitų pareigų Lietuvos automobilių sporte išskyrus Administracijos vadovo, Tarybos pirmininko ir Komisijos nario pareigas.
	4. Prezidentas renkamas 4 metų kadencijai. Prezidentą išrinkus Neeilinio suvažiavimo metu (laikotarpyje tarp balandžio 1 d. ir gruodžio 31 d.), Prezidento kadencija pasibaigia Eilinio suvažiavimo metu (iki kovo 31 d.). Tai yra, nepilnai suėjus 4 metų terminui.
	5. Maksimalus iš eilės einančių Prezidento kadencijų skaičius – 2. Pasibaigus dviem kadencijoms, kandidatuoti į Prezidento ar Tarybos nario pareigas galima ne anksčiau nei po 4 metų.
	6. Su Prezidentu sudaroma darbo sutartis.
	7. Prezidento veikla reglamentuojama Suvažiavimo patvirtintuose Tarybos darbo nuostatuose.
	8. Prezidentas atskaitingas Suvažiavimui.
	9. **Prezidento rinkimai:**
		1. Prezidentas renkamas vadovaujantis šių Įstatų 7 straipsniu;
		2. kandidatas į Prezidentus privalo pateikti gyvenimo aprašymą, kuriame nurodomas minimalus pageidaujamas darbo užmokesčio dydis (neto) bei rinkiminę programą;
		3. Prezidento darbo sutartį pasirašo Suvažiavimo įgaliotas Valdymo ar Drausmės organo narys ne vėliau kaip iki Prezidento įregistravimo VĮ „Registrų centras“. Darbo sutartis įsigalioja iškart po Prezidento įregistravimo VĮ „Registrų centras“;
		4. Prezidentas įgyja įgaliojimus tik tuomet, kai yra įregistruotas VĮ „Registrų centras“.
	10. **Prezidento įgaliojimų grąžinimas:**
		1. Prezidentas turi teisę atsistatydinti bet kuriuo metu, nenurodydamas atsistatydinimo priežasties, tačiau negali kandidatuoti į Prezidento pareigas to pačio Suvažiavimo metu, kuriame patvirtinamas jo atsistatydinimas;
		2. Prezidentui gali būti pareikštas nepasitikėjimas, surenkant daugiau nei pusės Tikrųjų narių parašus. Nuo Tarybos posėdžio (Įstatų 9.10.3. p.) iki Suvažiavimo nutarimo priėmimo, Prezidento įgaliojimai suspenduojami (Prezidentas nušalinamas nuo pareigų pagal Lietuvos Respublikos Darbo kodekso nuostatas);
		3. Prezidentui atsistatydinus, mirus, tapus neveiksniu ar pareiškus jam nepasitikėjimą, Taryba skubos tvarka renkasi į posėdį (Įstatu 8.12.2. p.) ir šaukia Suvažiavimą. Suvažiavime priimamas nutarimas dėl Prezidento atsistatydinimo ar atstatydinimo ir išrenkamas kitas Prezidentas;
		4. Prezidento įgaliojimai grąžinami, kai VĮ „Registrų centras“ įregistruojamas naujai išrinktas Prezidentas;
		5. atstatydintas Prezidentas negali užimti jokių pareigų Asociacijos Valdymo, Drausmės ar Vykdymo organuose 8 metus nuo atstatydinimo datos.
	11. **Prezidento kompetencijos:**
		1. iš Tikrųjų narių pasiūlytų kandidatų pasirenka Tarybos narius bei Viceprezidentą;
		2. Šaukia Tarybos posėdžius ir jiems pirmininkauja (išskyrus išimtį, numatytą Įstatų 8.12.2. p.);
		3. turi teisę koordinuoti Komitetų ir Komisijų veiklą;
		4. pasirenka Administracijos darbuotojus ir su jais pasirašo darbo sutartis;
		5. formuoja užduotis Administracijai ir koordinuoja jos darbą;
		6. pasirašo sutartis ir kitus oficialius dokumentus arba įgalioja kitą asmenį juos pasirašyti;
		7. leidžia ~~įsakymus~~, nutarimus ir įgaliojimus;
		8. pirmininkauja Suvažiavimams (išskyrus išimtį, numatytą Įstatų 7.5.3. p.);
		9. Suvažiavime pristato Tarybos veiklos ataskaitą;
		10. reprezentuoja bei atstovauja Asociaciją Lietuvos Respublikoje ir užsienyje, arba įgaliojimu suteikia atstovavimo teisę kitam asmeniui;
		11. sprendžia į kitų Organų išskirtinę kompetenciją nepatenkančius klausimus.
8. **Viceprezidentas**
	1. Prezidentas savo kadencijos laikotarpiui iš Tarybos narių išsirenka vieną Viceprezidentą.
	2. Viceprezidentui atsistatydinus arba jį atstatydinus, Prezidentas iš Tarybos narių išsirenka kitą Viceprezidentą.
	3. Viceprezidentas laikinai eina Prezidento pareigas Prezidentui atsistatydinus, mirus, tapus neveiksniu ar jam pareiškus nepasitikėjimą.
	4. Viceprezidentui gali būti pavesta kuruoti tam tikrą sporto discipliną arba Asociacijos veiklos sritį.
9. **Garbės prezidentas**
	1. Garbės prezidentas - asmuo nusipelnęs automobilių sportui, kuriam gali būti pavesta reprezentuoti bei atstovauti Asociacija Lietuvos Respublikoje ir užsienyje.
	2. Prezidentu gali būti asmuo ne jaunesnis nei 18 metų.
	3. Garbės prezidentas negali eiti jokių pareigų Asociacijos valdymo, drausmės ir vykdymo organuose.
	4. Garbės prezidentą savo kadencijos laikotarpiui gali paskirti Prezidentas.
	5. Garbės prezidentui atsisakius eiti pareigas arba Prezidentui atšaukus Garbės prezidentą iš pareigų, Prezidentas gali paskirti kitą asmenį Garbės prezidento pareigoms.
	6. Garbės prezidentas pareigas eina visuomeniniais pagrindais.
	7. Garbės prezidentas atskaitingas Prezidentui.
10. **Etikos komisija**
	1. Etikos komisija yra Asociacijos drausmės organas, sudarytas iš 5 narių.
	2. Etikos komisijos nariu gali būti asmuo ne jaunesnis nei 18 metų.
	3. Etikos komisijos nariai negali eiti jokių kitų pareigų Asociacijos Valdymo organuose, Apeliaciniame teisme bei Administracijoje.
	4. Etikos komisijos nariai renkami 4 metų kadencijai.
	5. Etikos komisijos narių kadencijų skaičius neribojamas.
	6. Etikos komisijos nariai eina pareigas visuomeniniais pagrindais.
	7. Etikos komisijos veikla reglamentuojama Suvažiavimo patvirtintame Etikos kodekse.
	8. Etikos komisija atskaitinga Suvažiavimui.
	9. **Etikos komisijos narių rinkimai:**
		1. Etikos komisijos nariai renkami Suvažiavime;
		2. kandidatūras į Etikos komisijos narius teikia Tikrieji nariai, terminais nurodytais Įstatų 7.4.4. ir 7.5.5. p.;
		3. teikdamas kandidatūras Tikrasis narys privalo pateikti kandidato raštišką sutikimą eiti Etikos komisijos nario pareigas;
		4. Etikos komisijos nariais išrenkami daugiausiai Tikrųjų narių balsų surinkę kandidatai (Įstatų 7.7.11. p.);
		5. Etikos komisijos nariai įgyja įgaliojimus nuo jų išrinkimo momento, po kurio pasibaigia buvusios Etikos komisijos narių įgaliojimai;
		6. Etikos komisijos nariai pirmojo posėdžio metu išsirenka pirmininką.
	10. **Etikos komisijos narių įgaliojimų grąžinimas:**
		1. Etikos komisijos narys turi teisę atsistatydinti bet kuriuo metu, nenurodydamas atsistatydinimo priežasties;
		2. Etikos komisijos nariui(-iams) gali būti pareikštas nepasitikėjimas, surenkant 1/3 Tikrųjų narių parašus arba motyvuotu Tarybos nutarimu. Etikos komisijos nario(-ių) įgaliojimai suspenduojami iki Eilinio suvažiavimo, kuriame priimamas nutarimas dėl nario(-ių) atstatydinimo;
		3. atsistatydinus, mirus, tapus neveiksniais arba pareiškus nepasitikėjimą ne daugiau kaip pusei Etikos komisijos narių, komisijos veikla nestabdoma. Eilinio suvažiavimo metu priimamas nutarimas dėl nario(-ių) atstatydinimo ir Etikos komisija papildoma kitu(-ais) nariu(-iais), kurio(-ių) kadencijos pabaigos terminas sutampa su esamų Etikos komisijos narių kadencijos pabaigos terminu;
		4. atsistatydinus, mirus, tapus neveiksniu arba pareiškus nepasitikėjimą Etikos komisijos pirmininkui, komisijos nariai išsirenka kitą pirmininką;
		5. atsistatydinus, mirus, tapus neveiksniais arba pareiškus nepasitikėjimą daugiau kaip pusei Etikos komisijos narių, komisijos įgaliojimai sustabdomi iki Eilinio suvažiavimo, kuriame priimamas nutarimas dėl narių atstatydinimo ir išrenkami kiti Etikos komisijos nariai (pilna sudėtis);
		6. sustabdžius Etikos komisijos įgaliojimus, Komisijos funkcijas iki Eilinio suvažiavimo vykdo Apeliacinis teismas;
		7. atstatydintas Etikos komisijos narys negali užimti jokių pareigų Asociacijos Drausmės organuose 8 metus nuo atstatydinimo datos.
	11. **Etikos komisijos kompetencijos:**
		1. savo iniciatyva arba suinteresuoto asmens prašymu nagrinėja drausmės pažeidimų bylas;
		2. vykdo kitas funkcijas, numatytas Etikos kodekse.
	12. **Etikos komisijos posėdžių sušaukimas ir pravedimas.** Etikos komisijos posėdžiai šaukiami, pravedami ir nutarimai priimami vadovaujantis Etikos komisijos darbo nuostatais arba Etikos kodeksu.
11. **Apeliacinis teismas**
	1. Apeliacinis teismas yra Asociacijos drausmės organas, sudarytas iš 9 narių - 8 arbitrų ir Apeliacinio teismo pirmininko.
	2. Apeliacinio teismo nariu gali būti asmuo ne jaunesnis nei 18 metų.
	3. Apeliacinio teismo nariai negali eiti jokių kitų pareigų Asociacijos Valdymo organuose, Etikos komisijoje bei Administracijoje.
	4. Apeliacinio teismo nariai renkami 4 metų kadencijai.
	5. Apeliacinio teismo narių kadencijų skaičius neribojamas.
	6. Apeliacinio teismo nariai eina pareigas visuomeniniais pagrindais.
	7. Apeliacinio teismo veikla reglamentuojama Suvažiavimo patvirtintuose Apeliacinio teismo darbo nuostatuose ir Etikos kodekse.
	8. Apeliacinio teismo narys turi teisę dalyvauti Tarybos posėdžiuose.
	9. Apeliacinis teismas atskaitingas Suvažiavimui.
	10. **Apeliacinio teismo narių rinkimai:**
		1. Apeliacinio teismo pirmininkas ir arbitrai renkami Suvažiavime;
		2. kandidatūras į Apeliacinio teismo narius teikia Tikrieji nariai, terminais nurodytais Įstatų 7.4.4. ir 7.5.5. p.;
		3. teikdamas kandidatūras Tikrasis narys privalo pateikti kandidato raštišką sutikimą eiti Apeliacinio teismo nario pareigas;
		4. Apeliacinio teismo nariais išrenkami daugiausiai Tikrųjų narių balsų surinkę kandidatai (Įstatų 7.7.11. p.);
		5. Apeliacinio teismo nariai įgyja įgaliojimus nuo jų išrinkimo momento, po kurio pasibaigia buvusio Apeliacinio teismo narių įgaliojimai.
	11. **Apeliacinio teismo narių įgaliojimų grąžinimas:**
		1. Apeliacinio teismo narys turi teisę atsistatydinti bet kuriuo metu, nenurodydamas atsistatydinimo priežasties;
		2. Apeliacinio teismo nariui gali būti pareikštas nepasitikėjimas, surenkant 1/3 Tikrųjų narių parašus arba motyvuotu Tarybos nutarimu. Apeliacinio teismo nario įgaliojimai suspenduojami iki Eilinio suvažiavimo, kuriame priimamas nutarimas dėl nario atstatydinimo;
		3. atsistatydinus, mirus, tapus neveiksniais arba pareiškus nepasitikėjimą ne daugiau kaip pusei Apeliacinio teismo narių, teismo veikla nestabdoma. Eilinio suvažiavimo metu priimamas nutarimas dėl nario(-ių) atstatydinimo ir Apeliacinis teismas papildomas kitu(-ais) nariu(-iais), kurio(-ių) kadencijos pabaigos terminas sutampa su esamų Apeliacinio teismo narių kadencijos pabaigos terminu;
		4. atsistatydinus, mirus, tapus neveiksniu arba pareiškus nepasitikėjimą Apeliacinio teismo pirmininkui, teismo nariai išsirenka kitą pirmininką;
		5. atsistatydinus, mirus, tapus neveiksniais arba pareiškus nepasitikėjimą daugiau kaip pusei Apeliacinio teismo narių, teismo įgaliojimai sustabdomi iki Eilinio suvažiavimo, kuriame priimamas nutarimas dėl narių atstatydinimo ir išrenkami kiti Apeliacinio teismo nariai (pilna sudėtis);
		6. atstatydintas Apeliacinio teismo narys negali užimti jokių pareigų Asociacijos Drausmės organuose 8 metus nuo atstatydinimo datos.
	12. **Apeliacinio teismo kompetencijos:**
		1. nagrinėja apeliacijas ir prašymus;
		2. inicijuoja Asociacijos norminių aktų ir valdymo ar vykdymo organų priimtų nutarimų pakeitimus, kreipdamiesi į Tarybą;
		3. vykdo kitas funkcijas, numatytas Apeliacinio teismo darbo nuostatuose ir Etikos kodekse.
	13. **Apeliacinio teismo posėdžių sušaukimas ir pravedimas.** Apeliacinio teismo posėdžiai šaukiami, pravedami ir nutarimai priimami vadovaujantis Apeliacinio teismo darbo nuostatais bei Etikos kodeksu.
12. **Administracija**
	1. Administracija – Asociacijos vykdymo organas, sudarytas iš: Prezidento, Generalinio sekretoriaus ir kitų Administracijos darbuotojų.
	2. Administracijos struktūrą tvirtina Taryba.
	3. Administracijos darbuotojus pasirenka ir iš darbo atleidžia Prezidentas.
	4. Administracijai vadovauja Prezidentas.
	5. Administracijos darbuotojai negali eiti jokių kitų pareigų Asociacijos Valdymo ir Drausmės organuose bei Komitetuose. Šis apribojimas netaikomas Prezidentui, kaip vienasmeniam valdymo organui ir Tarybos pirmininkui, bei Generaliniam sekretoriui, kaip laikinai einančiam Komiteto primininko pareigas.
	6. Su Administracijos darbuotojais sudaromos darbo sutartys, kurias pasirašo Prezidentas. Prezidento darbo sutartį pasirašo Suvažiavimo įgaliotas Valdymo ar Drausmės organo narys.
	7. Administracijos darbuotojų veikla reglamentuojama Prezidento patvirtintuose pareiginiuose nuostatuose.
	8. **Administracijos kompetencijos:**
		1. teikia paslaugas Nariams;
		2. išduoda licencijas ir vykdo sportininkų apskaitą;
		3. vykdo buhalterinę apskaitą;
		4. rengia Asociacijos norminius aktus ir kitus dokumentus;
		5. sudaro sutartis;
		6. teikia paraiškas ir įgyvendina projektus;
		7. organizuoja čempionų apdovanojimų šventę ir kitus renginius;
		8. rūpinasi informacijos apie automobilių sportą sklaida.
	9. **Generalinio sekretoriaus kompetencijos:**
		1. Prezidento ar Tarybos nutarimu atstovauja Asociacija Lietuvoje ar užsienyje;
		2. koordinuoja Vykdymo organų veiklą. Turi teisę šaukti, dalyvauti ir pirmininkauti Vykdymo organų posėdžiuose. Turi teisę teikti Vykdymo organams rekomendacijas, pastabas, pasiūlymus ir privalomus vykdyti įsakymus;
		3. įgyvendindamas užduotis, Generalinis sekretorius glaudžiai bendradarbiauja su Taryba ir Vykdymo organais. Esant būtinumui bendradarbiauja su Drausmės organais;
		4. vykdo Prezidento pavedimus;
		5. pagal kompetenciją sprendžia klausimus, susijusius su Nariais;
		6. vykdo funkcijas, numatytas automobilių sportą reglamentuojančiuose norminiuose aktuose;
		7. Generaliniam sekretoriui gali būti pareikštas nepasitikėjimas, Prezidentui įteikiant daugiau nei pusės Tikrųjų narių pasirašytą reikalavimą dėl Generalinio sekretoriaus atšaukimo. Prezidentas skubos tvarka privalo sušaukti Tarybos posėdį, kuriame yra sprendžiamas Generalinio sekretoriaus atleidimo iš pareigų klausimas.
13. **Komitetai**
	1. Komitetai – Asociacijos vykdymo organai, sudaryti iš ne mažiau nei 3 ir ne daugiau nei 7 narių.
	2. Komitetų nariu gali būti asmuo ne jaunesnis nei 18 metų.
	3. Komitetų nariai negali eiti jokių kitų pareigų Asociacijos Valdymo organuose bei Administracijoje.
	4. Komiteto pirmininkas negali būti kito Komiteto nariu.
	5. Komiteto pirmininkas turi teisę dalyvauti visuose Tarybos posėdžiuose, juose pasisakyti ir teikti pasiūlymus.
	6. Komitetų nariai renkami 2 metų kadencijai.
	7. Komitetų narių kadencijų skaičius neribojamas.
	8. Komitetų nariai eina pareigas visuomeniniais pagrindais.
	9. Komitetų veikla reglamentuojama Tarybos patvirtintuose Komitetų darbo nuostatuose.
	10. Komitetai atskaitingi Tarybai.
	11. **Komitetų pirmininkų ir narių rinkimai:**
		1. Komitetų pirmininkų rinkimus skelbia Taryba;
		2. kandidatūras į Komiteto pirmininkus teikia visi Nariai;
		3. kandidatūros teikiamos ne ilgiau nei 14 kalendorinių dienų nuo Komitetų pirmininkų rinkimų paskelbimo datos. Šis terminas gali būti pratęstas ne daugiau nei 10 kalendorinių dienų, jei nebuvo gauta nei viena kandidatūra;
		4. teikdamas kandidatūrą Narys privalo pateikti kandidato raštišką sutikimą eiti Komiteto pirmininko pareigas ir kandidato paruoštą sporto disciplinos ar veiklos srities vystymo viziją;
		5. Tarybos posėdyje Komiteto pirmininku išrenkamas kandidatas, surinkęs daugiau Tarybos narių balsų;
		6. Tarybos patvirtintas Komiteto pirmininkas per 10 kalendorinių dienų pasirenka pavaduotoją ir kitus Komiteto narius bei apie savo pasirinkimą raštu informuoja Tarybą;
		7. Komiteto sudėtis tvirtinama Tarybos posėdyje;
		8. Komiteto nariai įgyja įgaliojimus nuo jų patvirtinimo momento, po kurio pasibaigia buvusių Komiteto narių įgaliojimai.
	12. **Komitetų narių įgaliojimų grąžinimas:**
		1. Komiteto narys (įskaitant Komiteto pirmininką) turi teisę atsistatydinti bet kuriuo metu, nenurodydamas atsistatydinimo priežasties;
		2. Komiteto pirmininkas gali būti atstatydintas motyvuotu Tarybos nutarimu arba 1/5 Narių pareiškiant nepasitikėjimą Komiteto pirmininku;
		3. atsistatydinus, atstatydinus, mirus arba tapus neveiksniu Komiteto pirmininkui, Taryba skelbia Komiteto pirmininko rinkimus (Įstatų 14.10.1. – 14.10.7. p.). Tokiu atveju esami Komiteto nariai lieka pareigose. Išrinkto Komiteto pirmininko kadencijos pabaigos terminas sutampa su esamų Komiteto narių kadencijos pabaigos terminu. Iki naujo Komiteto pirmininko patvirtinimo dienos, pirmininko pareigas eina Generalinis sekretorius;
		4. Komiteto narys gali būti atstatydintas motyvuotu Komiteto pirmininko sprendimu;
		5. jei atsistatydinus, atstatydinus, mirus arba tapus neveiksniu Komiteto nariui, Komiteto narių skaičius (įskaitant pirmininką) netampa mažesnis nei 3 nariai, Komiteto pirmininkas turi teisę:
* nepapildyti Komiteto sudėties naujais nariais;
* gali pasirinkti kitą narį bei apie savo pasirinkimą raštu informuoti Tarybą, kuri posėdyje patvirtina Komiteto sudėtį. Pasirinkto Komiteto nario kadencijos pabaigos terminas sutampa su esamų Komiteto narių kadencijos pabaigos terminu.
	+ 1. jei atsistatydinus, atstatydinus, mirus arba tapus neveiksniu Komiteto nariui, Komiteto narių skaičius (įskaitant pirmininką) tampa mažesnis nei 3 nariai, Komiteto pirmininkas turi pasirinkti kitą narį bei apie savo pasirinkimą raštu informuoti Tarybą, kuri posėdyje patvirtina Komiteto sudėtį. Pasirinkto Komiteto nario kadencijos pabaigos terminas sutampa su esamų Komiteto narių kadencijos pabaigos terminu;
		2. atstatydintas Komiteto pirmininkas negali užimti jokių pareigų Asociacijos organuose 4 metus nuo atstatydinimo datos. Šie apribojimai netaikomi atstatydintam Komiteto nariui.
	1. Komitetų kompetencijos, posėdžių sušaukimo ir pravedimo tvarka reglamentuojama Komitetų darbo nuostatuose.
1. **Komisijos**
	1. Komisijos – Asociacijos vykdymo organai, sudaryti iš ne mažiau nei 3 narių.
	2. Komisijos nariu gali būti asmuo ne jaunesnis nei 18 metų.
	3. Komisijų nariai gali eiti pareigas ir kituose Asociacijos organuose.
	4. Komisijų nariai skiriami 2 metų kadencijai. Tačiau Taryba, formuodama Komisiją, gali nustatyti ir kitokį kadencijos terminą.
	5. Komisijų narių kadencijų skaičius neribojamas.
	6. Komisijų nariai eina pareigas visuomeniniais pagrindais.
	7. Komisijų veikla reglamentuojama Tarybos patvirtintuose Komisijų darbo nuostatuose.
	8. Komisijos atskaitingos Tarybai.
	9. **Komisijų formavimas:**
		1. Komisijos formuojamos Tarybos sprendimu;
		2. Komisijos nariai įgyja įgaliojimus nuo jų patvirtinimo momento, po kurio pasibaigia buvusių Komisijos narių įgaliojimai.
	10. **Komisijos narių įgaliojimų grąžinimas:**
		1. Komisijos narys turi teisę atsistatydinti bet kuriuo metu, nenurodydamas atsistatydinimo priežasties;
		2. Komisijos narys gali būti atstatydintas motyvuotu Tarybos nutarimu;
		3. atsistatydinus, atstatydinus, mirus arba tapus neveiksniu Komisijos nariui, Taryba paskiria kitą komisijos narį.
	11. Komisijų kompetencijos, posėdžių sušaukimo ir pravedimo tvarka reglamentuojama Komisijų darbo nuostatuose.
2. **Informacijos pateikimo tvarka**
	1. Pranešimai ir skelbimai, kurie turi būti paskelbti viešai, skelbiami įstatymų numatyta tvarka VĮ „Registrų centras“ elektroniniame leidinyje ir Asociacijos internetiniame puslapyje bei išsiunčiami Nariams elektroniniais laiškais.
	2. Visa informacija ar dokumentai adresuojami Asociacijos Valdymo, Drausmės ar Vykdymo organams siunčiami elektroniniu paštu: lasf@lasf.lt.
	3. Oficialiais bei oficialiai pateiktais dokumentais laikomi dokumentai, pasirašyti Nario vadovo (įskaitant pasirašymą elektroniniu parašu) bei atsiųsti iš Nario oficialaus elektroninio pašto (nurodytas e-LASF sistemoje) arba pasirašyti Nario vadovo ir pristatyti arba atsiųsti paštu Asociacijos adresu.
	4. Asociacijos valdymo ir vykdymo organai nutarimą (atsakymą) dėl Nario ar licencijos turėtojo prašymo ar skundo turi priimti per 20 kalendorinių dienų nuo tokio prašymo ar skundo gavimo dienos. Drausmės organai nutarimus priima vadovaudamiesi Etikos kodeksu ir Drausmės organų darbo nuostatais.
3. **Įstatų keitimo tvarka**
	1. Šie Įstatai gali būti keičiami Lietuvos Respublikos Asociacijų įstatyme nustatyta tvarka tik Suvažiavimo nutarimu, kuris priimamas kai „už“ balsuoja ne mažiau kaip 2/3 Suvažiavime dalyvaujančių Tikrųjų narių.
4. **Baigiamosios nuostatos**
	1. Šie Įstatai įsigalioja nuo jų atitinkamo įregistravimo dienos. Įstatai surašyti lietuvių kalba 3 (trimis) egzemplioriais.

Įstatai patvirtinti 2023 metų lapkričio 15 dieną

Asociacijos Lietuvos automobilių sporto federacija prezidentas Egidijus Janavičius